Šulcų šeimos koplyčia

Šulcų šeimos koplyčia, dar vadinama koplytėle – medinė katalikų koplyčia, esanti Kupiškio rajone, Subačiaus mieste. Stovi negrįstoje Asiūklynės gatvelėje, 0,45 km į pietus nuo kelio  (Panevėžio g.), šalia senos statybos medinio namo. Ji yra Šulcų šeimos relikvija, prižiūrima vietinių gyventojų. Stovi Šv. Pranciškaus Asyžiečio parapijoje.Subačiaus Šv. Pranciškaus Asyžiečio parapija (vyskupijos inf.) 

Pastatas šešiakampio plano, aptvertas medinių statinių tvorele. Su aukštu daugiašlaičiu stogu, dengtu vertikaliomis lentomis. Viršūnėje įtaisytas kryžius. Pastogę juosia nesudėtingų medinių ornamentų karnizas. Lauko sienos apkaltos horizontaliomis užleistinėmis lentomis. Priekinėje sienoje, nuo gatvės pusės, įstatytos vienvėrės durys su skaidytu langu. Virš durų puslankio prikalta nublukusi lentelė su koplyčios pastatymo data. 

 Istorija 

Šulcų šeimos koplyčia pastatyta 1889 m. tuometiniame Asiūklynės kaime (dabar – Subačiaus pietinis pakraštys). Fundatorius – subatėnas Aleksas Šulcas. Iki pastatant prie geležinkelio stoties įsikūrusioje gyvenvietėje Šv. Pranciškaus Asyžiečio bažnyčią (1940 m.), čia vietiniai gyventojai rinkdavosi į gegužines pamaldas.Kupiškio rajono sakralas. Šulcų šeimos koplyčia sakralas.lt 

Australijoje gyvenantis V. Šulcas išleido knygą „Nemigos lieptu praeitin“, kurioje atskleidžia savo giminės istoriją.Apie Subačiaus seniūniją  kupiskis.lt

1992 m. koplytėlė buvo įrašyta į Kultūros vertybių registrą. 2012 m. panaikinta jos teisinė apsauga, nenustačius paveldo objektui reikalingų vertingųjų savybių. Manoma, kad išlikęs statinys nėra autentiškas, perstatytas. Ikonografinės medžiagos nerasta. Jos viduje pastatytos šiuolaikinių meistrų darytos skulptūrėlės. 

 Šaltiniai 

 Nuorodos 

 Kirpėjo Šulco namas su koplyčia, 1928 m. europeana.lt  

Kategorija:Kupiškio rajono koplyčios
Kategorija:Subačius